ອີຈິບ ປ່ອນບັດຮອບ 2 ຮັບຮອງເອົາ ຮ່າງລັດຖະທຳມະນູນ
ຊາວອີຈິບ ພາກັນໄປປ່ອນບັດຮອບສອງ ໃນການລົງປະຊາມະຕິຮອບສຸດທ້າຍ ເພື່ອຮັບຮອງເອົາຮ່າງລັດຖະທຳມະນູນ ສະບັບໃໝ່ຂອງປະເທດ.
ໜ່ວຍປ່ອນບັດແຫ່ງຕ່າງໆໃນປະເທດອີຈິບໄດ້ໄຂແລ້ວ ໃຫ້ຜູ້ຄົນ ໄປລົງຄະແນນ ສຽງໃນການລົງປະຊາມະຕິຮອບ 2 ຊຶ່ງເປັນຮອບ ສຸດທ້າຍ ເພື່ອຮັບຜ່ານຮ່າງລັດຖະທຳມະນູນສະບັບໃໝ່ຂອງປະ ເທດ ໜ່ວຍປ່ອນບັດແຫ່ງຕ່າງໆໄດ້ໄຂຂຶ້ນໃນຕອນເຊົ້າຂອງວັນ ເສົາມື້ນີ້ ຜົນການນັບຄະແນນສຽງທີ່ເປັນບໍ່ທາງການສຳລັບການປ່ອນບັດ ຮອບທຳອິດໃນມື້ວັນເສົາແລ້ວ ຊຶ່ງປະກົດວ່າມີຄະແນນສຽງເຫັນ ພ້ອມ 57% ກັບຮ່າງລັດຖະທຳມະນູນສະບັບໃໝ່ນີ້ ຮ່າງລັດຖະທຳມະນູນດັ່ງກ່າວແມ່ນໄດ້ຮັບການສະໜັບສະໜຸນ ຈາກພັກພະລາດອນພາບມຸສລິມ ຊຶ່ງເປັນພັກທີ່ປະທານາທິບໍດີ Mohamed Morsi ເຄີຍສັງກັດຢູ່ ແຕ່ແນວໃດກໍຕາມ ບັນດາສະມາຊິກຂອງພັກຝ່າຍຄ້ານ ຫົວເສລີນິຍົມ ພັກທີ່ບໍ່ກ່ຽວຂ້ອງ ກັບສາສະໜາ ແລະພັກສາສະໜາຄຣິສຕຽນ ມີຄວາມຢ້ານກົວວ່າ ຮ່າງລັດຖະທຳມະນູນ ສະບັບນີ້ ຈະຕັດຮອນສິດເສລີພາບຂອງພົນລະເຮືອນ ຍ້ອນການມີບົດບາດເພີ້ມຂຶ້ນຂອງ ກົດໝາຍຂອງສາສະໜາອິສລາມ ແລະບໍ່ໄດ້ກ່າວເຖິງສິດທິຂອງພວກແມ່ຍິງເລີຍ ຮ່າງລັດຖະທຳມະນູນສະບັບນີ້ໄດ້ຮັບການອະນຸມັດໃນເດືອນແລ້ວໂດຍຄະນະກຳມະການ ທີ່ປະກອບດ້ວຍສະມາຊິກພັກສາສະໜາອິສລາມເປັນສ່ວນໃຫຍ່ຫຼັງຈາກສະມາຊິກຫົວເສ ລີນິຍົມ ແລະພວກທີ່ນັບຖືສາສະໜາຄຣິສຕຽນໄດ້ພາກັນຍ່າງອອກຈາກບ່ອນປະຊຸມ ໂດຍ ຈົ່ມທຸກວ່າ ທັດສະນະຄວາມເຫັນຂອງພວກເຂົາເຈົ້າບໍ່ໄດ້ຮັບຄວາມສົນໃຈເລີຍ